|  |
| --- |
| Številka: 476-72/2024/9 |
| Ljubljana, 12. 5. 2025 |
| EVA:  |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| ZADEVA: Pogodba o plačilu stroškov za upravljanje kapitalskih naložb v lasti Republike Slovenije za leto 2025 – gradivo za obravnavo |
| 1. Predlog sklepov vlade: |
| Na podlagi 27. člena Zakona o Slovenskem državnem holdingu (Uradni list RS, št. 25/14 in 140/22) in drugega odstavka 37. člena Poslovnika Vlade Republike Slovenije (Uradni list RS, št. 43/01, 23/02 – popr., 54/03, 103/03, 114/04, 26/06, 21/07, 32/10, 73/10, 95/11, 64/12, 10/14, 164/20, 35/21, 51/21 in 114/21) je Vlada Republike Slovenije na svoji ……. seji dne ….. sprejela naslednji S K L E P :1. Vlada Republike Slovenije s Slovenskim državnim holdingom, d. d. sklene Pogodbo št. C1611-25-101002 o plačilu stroškov za upravljanje kapitalskih naložb v lasti Republike Slovenije za leto 2025.
2. Vlada Republike Slovenije za podpis pogodbe iz prejšnje točke pooblasti Klemna Boštjančiča, ministra za finance.

 Barbara Kolenko Helblgeneralna sekretarkaPRILOGA:* Pogodba št. C1611-25-101002 o plačilu stroškov za upravljanje kapitalskih naložb v lasti Republike Slovenije za leto 2025

PREJMEJO:* Slovenski državni holding, d. d.,
* Ministrstvo za finance,
* Služba Vlade RS za zakonodajo,
* Urad Vlade RS za komuniciranje.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
|  |
| **3.a Osebe, odgovorne za strokovno pripravo in usklajenost gradiva:** |
| * mag. Aleksander Nagode, generalni direktor Direktorata za javno premoženje,
* Goran Kitić, vodja Sektorja za upravljanje javnega premoženja,
* Rihard Kislich, višji svetovalec v Sektorju za upravljanje javnega premoženja.
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
|  |
| **4. Predstavniki vlade, ki bodo sodelovali pri delu državnega zbora:** |
|  |
| **5. Kratek povzetek gradiva:** |
| Na podlagi 27. člena Zakona o Slovenskem državnem holdingu (Uradni list RS, št. 25/14 in 140/22) je Slovenski državni holding, d.d. (v nadaljnjem besedilu: SDH) za upravljanje kapitalskih naložb, ki niso v njegovi lasti, upravičen do plačila. Plačilo se določi na podlagi dejanskih upravičenih stroškov, povezanih z upravljanjem naložb. Višino nadomestila in druga medsebojna razmerja v zvezi z opravljanjem nalog upravljanja naložb Republike Slovenije uredita SDH in Republika Slovenija s pogodbo, ki jo sklene vlada na predlog ministra, pristojnega za finance. |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | **DA**/NE |
| b) | usklajenost slovenskega pravnega reda s pravnim redom Evropske unije | DA/**NE** |
| c) | administrativne posledice | DA/**NE** |
| č) | gospodarstvo, zlasti mala in srednja podjetja ter konkurenčnost podjetij | DA/**NE** |
| d) | okolje, vključno s prostorskimi in varstvenimi vidiki | DA/**NE** |
| e) | socialno področje | DA/**NE** |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | DA/**NE** |
| 7.a Predstavitev ocene finančnih posledic nad 40.000 EUR: |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| Ministrstvo za finance |  | PP 9521 Stroški upravljanja s finančnim premoženjem |  6.091.852,01 EUR |  |
|  |  |  |  |  |
| SKUPAJ | 6.091.852,01 EUR |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
|  |
| * 7.b Predstavitev ocene finančnih posledic pod 40.000 EUR:
* Gradivo nima finančnih posledic.
 |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | DA/**NE** |
| Gradivo (predpis) je bilo poslano v mnenje: * Skupnosti občin Slovenije SOS: DA/**NE**
* Združenju občin Slovenije ZOS: DA/**NE**
* Združenju mestnih občin Slovenije ZMOS: DA/**NE**

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA/**NE** |
|  |
| (Če je odgovor DA, navedite:Datum objave: ………V razpravo so bili vključeni: * nevladne organizacije,
* predstavniki zainteresirane javnosti,
* predstavniki strokovne javnosti.

Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):Upoštevani so bili:* v celoti,
* večinoma,
* delno,
* niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje:Poročilo je bilo dano ……………..Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA/**NE** |
| **11. Gradivo je uvrščeno v delovni program vlade:** | DA/**NE** |
|  Klemen Boštjančič minister |

Priloge:

* Predlog sklepa (priloga 1)
* Obrazložitev predloga sklepa (priloga 2)
* Pogodba št. C1611-25-101002 o plačilu stroškov za upravljanje kapitalskih naložb v lasti Republike Slovenije za leto 2025 (priloga 3)

**Priloga 1**

**Predlog sklepa**

Na podlagi 27. člena Zakona o Slovenskem državnem holdingu (Uradni list RS, št. 25/14 in 140/22) in drugega odstavka 37. člena Poslovnika Vlade Republike Slovenije (Uradni list RS, št. 43/01, 23/02 – popr., 54/03, 103/03, 114/04, 26/06, 21/07, 32/10, 73/10, 95/11, 64/12, 10/14, 164/20, 35/21, 51/21 in 114/21) je Vlada Republike Slovenije na svoji ……. seji dne ….. sprejela naslednji

S K L E P :

1. Vlada Republike Slovenije s Slovenskim državnim holdingom, d. d. sklene Pogodbo št. C1611-25-101002 o plačilu stroškov za upravljanje kapitalskih naložb v lasti Republike Slovenije za leto 2025.
2. Vlada Republike Slovenije za podpis pogodbe iz prejšnje točke pooblasti Klemna Boštjančiča, ministra za finance.

Barbara Kolenko Helbl

generalna sekretarka

PRILOGA:

* Pogodba št. C1611-25-101002 o plačilu stroškov za upravljanje kapitalskih naložb v lasti Republike Slovenije za leto 2025

PREJMEJO:

* Slovenski državni holding, d. d.,
* Ministrstvo za finance,
* Služba Vlade RS za zakonodajo,
* Urad Vlade RS za komuniciranje.

**Priloga 2**

**Obrazložitev predloga sklepa**

Na podlagi 27. člena Zakona o Slovenskem državnem holdingu (Uradni list RS, št. 25/14 in 140/22; v nadaljnjem besedilu: ZSDH-1) je Slovenski državni holding, d. d. (v nadaljnjem besedilu: SDH) za upravljanje kapitalskih naložb, ki niso v njegovi lasti, upravičen do plačila. Plačilo se določi na podlagi dejanskih upravičenih stroškov, povezanih z upravljanjem naložb. Višino nadomestila in druga medsebojna razmerja v zvezi z opravljanjem nalog upravljanja naložb Republike Slovenije uredita SDH in Republika Slovenija s pogodbo, ki jo sklene vlada na predlog ministra, pristojnega za finance.

S pogodbo se uvodoma ugotovi, za upravljanje katerih naložb je v imenu in za račun Republike Slovenije pristojen SDH in da je SDH za slednje skladno s 27. členom ZDSH-1 upravičen do plačila.

Dejanski upravičeni stroški, povezani z upravljanjem kapitalskih naložb v lasti Republike Slovenije, so stroški SDH, ki nastajajo pri upravljanju ali v zvezi z upravljanjem kapitalskih naložb v lasti Republike Slovenije, izrecno pa je zapisano, da to niso stroški, ki jih ima SDH glede upravljanja kapitalskih naložb v lasti SDH in drugih lastnikov, katerih naložbe upravlja SDH, in stroški, ki nastajajo SDH pri upravljanju drugih dejavnosti.

SDH je dne 28. 9. 2022 sprejel Pravilnik o pravilih in postopkih za razporejanje stroškov SDH po stroškovnih mestih (v nadaljnjem besedilu: Pravilnik), na podlagi katerega se izračuna dejanske stroške upravljanja kapitalskih naložb v lasti Republike Slovenije, ki nastajajo SDH in je kot priloga sestavni del pogodbe. Pravilnik je bili pripravljen na podlagi priporočila Računskega sodišča na podlagi revizije Učinkovitost poslovanja Slovenskega državnega holdinga, d.d. pri upravljanju kapitalskih naložb in je zaradi tega sestavni del pogodbe.

Republika Slovenija se zaveže SDH za leto 2025 plačevati mesečno akontacijo nadomestila dejanskih upravičenih stroškov, povezanih z upravljanjem naložb v lasti Republike Slovenije, ki so na letni ravni ocenjeni v višini 4.993.321,32 EUR brez DDV oziroma 6.091.852,01 EUR z DDV. Nadzorni svet SDH je Poslovno finančni načrt (v nadaljnjem besedilu: PFN) družbe za leto 2025, ki je tudi podlaga za pripravo pogodbe, potrdil 11. 12. 2024. Zgoraj navedeni znesek letno ocenjenih stroškov, povezanih z upravljanjem naložb v lasti Republike Slovenije, je bil izračunan na podlagi Pravilnika in sprejetega PFN 2025.

SDH najkasneje do konca maja 2026 skladno s Pravilnikom izračuna dejanski delež delovnih ur, porabljenih za dejavnost upravljanja vseh kapitalskih naložb glede na druge dejavnosti SDH. Na tej podlagi opredeli dejanske stroške upravljanja kapitalskih naložb v lasti Republike Slovenije ob uporabi pravil in razdelitvenih ključev po 2. in 3. členu Pravilnika. Na podlagi primerjave načrtovanih stroškov in dejanskih stroškov upravljanja kapitalskih naložb v lasti Republike Slovenije, SDH pripravi poračun za Republiko Slovenijo. Pred izdajo poračuna ali dobropisa, SDH Ministrstvu za finance izkaže podlage, ki izkazujejo dejanske upravičene stroške upravljanja kapitalskih naložb v lasti Republike Slovenije, ministrstvo pa mora v roku 15 delovnih dni podati vprašanja in pripombe, ki jih SDH, v kolikor so utemeljene, upošteva pri morebitnem popravku podlag in pri izdaji poračuna. V kolikor SDH ne upošteva pripomb, mora pred izdajo poračuna/dobropisa ministrstvu, pristojnemu za finance, podati utemeljene obrazložitve, na katere ima ministrstvo, pristojno za finance, pravico ugovora.

Poleg nadomestila za upravljanje se Republika Slovenija zaveže plačati tudi sorazmerni del dejanskih upravičenih stroškov zunanjih izvajalcev v postopkih pridobivanja ali razpolaganja s kapitalskimi naložbami v lasti Republike Slovenije.

**Priloga 3**

**POGODBA ŠT. C1611-25-101002 O PLAČILU STROŠKOV ZA UPRAVLJANJE KAPITALSKIH NALOŽB V LASTI REPUBLIKE SLOVENIJE ZA LETO 2025**

ki jo skleneta:

REPUBLIKA SLOVENIJA, Gregorčičeva ulica 20, 1000 Ljubljana, matična številka: 5854814, ki jo zastopa Vlada Republike Slovenije oziroma po njenem pooblastilu Klemen Boštjančič, minister za finance

in

SLOVENSKI DRŽAVNI HOLDING, d. d., Mala ulica 5, 1000 Ljubljana, matična številka: 5727847, ki ga zastopata predsednik uprave Žiga Debeljak in član uprave Janez Tomšič (v nadaljnjem besedilu: SDH)

(v nadaljnjem besedilu zgoraj imenovani tudi: Pogodbeni stranki)

1. člen

Pogodbeni stranki uvodoma ugotavljata, da:

– je na podlagi prvega odstavka 19. člena Zakona o Slovenskem državnem holdingu (Uradni list RS, št. 25/14 in 140/22; v nadaljnjem besedilu: ZSDH-1) SDH pristojen za upravljanje kapitalskih naložb (v nadaljnjem besedilu: naložbe) Republike Slovenije v imenu in za račun Republike Slovenije po lastni presoji in v skladu z ZSDH-1;

– SDH upravlja z naložbami po seznamu, ki so bile skladno z 88. členom ZSDH-1 dne
26. 4. 2014 prenesene v upravljanje na SDH, razen če je bilo po tem datumu na zakonski podlagi upravljanje preneseno na drugo osebo, z naložbami, ki jih je Republika Slovenija pridobila iz naslova dedovanja, z drugimi naložbami, ki jih je Republika Slovenija pridobila v last kasneje, ter z naložbami v lasti Republike Slovenije, katerih upravljanje je bilo naknadno preneseno na SDH s spremembo ZSDH-1;

– je SDH v skladu s prvim odstavkom 27. člena ZSDH-1 za upravljanje naložb, ki niso v njegovi lasti, upravičen do plačila, ki se določi na podlagi dejanskih upravičenih stroškov, povezanih z upravljanjem naložb;

– v skladu z drugim odstavkom 27. člena ZSDH-1 višino nadomestila in druga medsebojna razmerja v zvezi z opravljanjem nalog upravljanja naložb Republike Slovenije uredita SDH in Republika Slovenija s pogodbo, ki jo sklene za Republiko Slovenijo Vlada Republike Slovenije na predlog ministra, pristojnega za finance;

– so v skladu s četrtim odstavkom 31. člena ZSDH-1 določbe politike upravljanja naložb (v nadaljnjem besedilu: Politika upravljanja SDH) za organe SDH zavezujoče in da se v primeru, če SDH pridobiva kapitalske naložbe v imenu in za račun Republike Slovenije, za pridobivanje oziroma postopek pridobivanja med drugim uporabljajo tudi posebne določbe Politike upravljanja SDH glede najema finančnih institucij in drugih svetovalcev v postopkih razpolaganja in pridobivanja kapitalskih naložb;

– je SDH dne 28. 9. 2022 sprejel Pravilnik o pravilih in postopkih za razporejanje stroškov SDH po stroškovnih mestih (v nadaljnjem besedilu: Pravilnik), na podlagi katerega se izračuna dejanske upravičene stroške upravljanja kapitalskih naložb v lasti Republike Slovenije, ki nastajajo SDH in je kot priloga sestavni del te pogodbe.

2. člen

Po tej pogodbi so v skladu z ZSDH-1 dejanski upravičeni stroški, povezani z upravljanjem kapitalskih naložb v lasti Republike Slovenije, vsi stroški SDH, ki nastajajo pri upravljanju ali v zvezi z upravljanjem kapitalskih naložb v lasti Republike Slovenije. SDH na svoji javni spletni strani objavlja informativni seznam kapitalskih naložb v lasti Republike Slovenije. Pojem upravljanja kapitalskih naložb ima pomen, kot je opredeljen v 3. členu ZSDH-1 in je podrobneje opredeljen še v 18. členu ZSDH-1 ter v drugih členih ZSDH-1, saj obsega tudi razne kontrolne mehanizme (npr. pooblaščenec za skladnost poslovanja in integriteto, notranja revizija, nadzorni svet SDH, revizijska komisija nadzornega sveta SDH, IT notranje kontrole, transparentnost delovanja itd.) in druge postopke ter aktivnosti (npr. izobraževalne dogodke za člane organov nadzora družb s kapitalsko naložbo države), opredeljene v aktih upravljanja naložb ter notranjih aktih družbe.

Med upravljanje kapitalskih naložb v lasti Republike Slovenije ne spadajo stroški, ki nastajajo SDH pri oziroma v zvezi z drugo dejavnostjo SDH, to so stroški, ki nastajajo SDH pri upravljanju kapitalskih naložb v lasti SDH in drugih lastnikov, katerih naložbe upravlja SDH, in stroški, ki nastajajo SDH pri upravljanju drugih dejavnosti (zlasti upravljanje terjatev in stvarnega premoženja, vodenje denacionalizacijskih in drugih postopkov po pooblastilu).

SDH kapitalske naložbe v lasti Republike Slovenije in kapitalske naložbe v lasti SDH ter drugih lastnikov upravlja na enak način, saj ZSDH-1 glede načina upravljanja teh naložb ne dela nobenih razlik (uporabljajo se isti postopki, ista pravila in kontrolni mehanizmi).

Pojem dejanskih upravičenih stroškov upravljanja kapitalskih naložb v lasti Republike Slovenije obsega naslednje vrste stroškov, našteto glede na stroškovna mesta pri SDH:

* stroške dela;
* stroške zunanjih izvajalcev storitev (vsi, ki niso zajeti v zadnji alineji tega odstavka);
* stroške materiala in storitev;
* stroške zunanjih izvajalcev v postopkih pridobivanja ali razpolaganja z naložbami Republike Slovenije.

Za ugotavljanje in obračunavanje dejanskih upravičenih stroškov upravljanja kapitalskih naložb v lasti Republike Slovenije veljata po tej pogodbi dva režima. In sicer med dejanske upravičene stroške upravljanja kapitalskih naložb v lasti Republike Slovenije, ki se ugotavljajo in obračunavajo po 3. členu do 5. členu te pogodbe (oziroma v skladu s Pravilnikom), spadajo vsi stroški iz prejšnjega odstavka, razen stroški iz zadnje alineje prejšnjega odstavka, ki se obračunavajo po 6. členu te pogodbe, v katerem so vrste teh stroškov tudi podrobneje opredeljene in se za njihovo ugotavljanje ter obračunavanje ne uporablja Pravilnik ali kakšen drug interni akt SDH.

3. člen

Republika Slovenija se zaveže SDH za leto 2025 plačevati mesečno akontacijo nadomestila dejanskih upravičenih stroškov, povezanih z upravljanjem naložb v lasti Republike Slovenije, ki so na letni ravni ocenjeni v višini 4.993.321,32 EUR brez DDV oziroma 6.091.852,01 EUR z DDV.

Republika Slovenija bo obveznost iz prejšnjega odstavka poravnavala mesečno, in sicer v 30 dneh po prejemu računa, ki ga bo SDH posredoval ministrstvu, pristojnemu za finance, za pretekli mesec.

Račun za obdobje od 1. 1. 2025 do zadnjega dne v mesecu pred mesecem podpisa te pogodbe bo SDH posredoval ministrstvu, pristojnemu za finance, takoj po sklenitvi pogodbe.

4. člen

SDH najkasneje do konca maja 2026 skladno s Pravilnikom izračuna dejanski delež delovnih ur, porabljenih za dejavnost upravljanja vseh kapitalskih naložb glede na druge dejavnosti SDH. Na tej podlagi opredeli dejanske upravičene stroške upravljanja kapitalskih naložb v lasti Republike Slovenije ob uporabi pravil in razdelitvenih ključev po 2. in 3. členu Pravilnika. Na podlagi primerjave načrtovanih stroškov upravljanja kapitalskih naložb v lasti Republike Slovenije in dejanskih upravičenih stroškov upravljanja kapitalskih naložb v lasti Republike Slovenije SDH pripravi poračun za Republiko Slovenijo.

Republika Slovenija bo poračun plačala v 30 dneh po prejemu poračuna, ki ga izda SDH. Kolikor je poračun v korist Republike Slovenije, SDH izda dobropis v korist Republike Slovenije, ki ga unovči v roku 60 dni.

5. člen

Pred izdajo poračuna oziroma dobropisa SDH ministrstvu, pristojnemu za finance, izkaže podlage, ki izkazujejo dejanske upravičene stroške upravljanja kapitalskih naložb v lasti Republike Slovenije, in sicer:

* poročilo, ki izkazuje delež delovnih ur, porabljenih za dejavnost upravljanja vseh kapitalskih naložb v upravljanju SDH (ne glede na lastništvo) glede na delovne ure za druge dejavnosti SDH, pri čemer poročilo obsega podatke o številu zaposlenih na SDH po delovnih urah, o številu zaposlenih v podpornih službah po delovnih urah, ter podatke iz ankete, izvedene v podpornih službah SDH, o oceni porabljenega časa za upravljanje kapitalskih naložb in za ostale dejavnosti;
* izračun, ki izkazuje dejanske upravičene stroške upravljanja kapitalskih naložb v lasti Republike Slovenije na podlagi podatkov iz poročila iz prejšnje alineje in ob uporabi pravil in razdelitvenih ključev iz 2. in 3. člena Pravilnika.

Ministrstvo, pristojno za finance, mora v roku 15 delovnih dni podati morebitna vprašanja ali pripombe na podlage iz prejšnjega odstavka. V kolikor SDH oceni, da so pripombe utemeljene, jih upošteva pri morebitnemu popravku podlag in pri izdaji poračuna/dobropisa. V kolikor SDH ne upošteva pripomb, mora pred izdajo poračuna/dobropisa ministrstvu, pristojnemu za finance, podati utemeljene obrazložitve, na katere ima ministrstvo, pristojno za finance, pravico ugovora.

6. člen

Poleg nadomestila iz 3. člena te pogodbe se Republika Slovenija zaveže plačati sorazmerni del dejanskih upravičenih stroškov zunanjih izvajalcev v postopkih pridobivanja ali razpolaganja s kapitalskimi naložbami Republike Slovenije.

Med dejanske upravičene stroške iz prejšnjega odstavka sodijo: stroški pravnih in finančnih storitev (nadomestila, nagrade za uspešno prodajo ter drugi stroški svetovalcev, potrebni za izvedbo postopkov pridobivanja in razpolaganja, stroški skrbnih pregledov družb, stroški cenitev družb, stroški javnih objav, stroški storitev depozitarjev (escrow)), stroški podatkovne sobe, prevodov, vpisov v centralni register nematerializiranih vrednostnih papirjev, stroški svetovanja v zvezi s komuniciranjem v zahtevnejših postopkih in drugi nujni stroški, povezani s postopki pridobivanja in razpolaganja (npr. različne takse in pristojbine), vključno z davki in dajatvami v tej zvezi. V primeru, da SDH za opravljanje nalog skladno z ZSDH-1 odloči, da so v zvezi z zunanjimi izvajalci potrebni in upravičeni še kakšni drugi stroški, razen prej navedenih, o tem predhodno obvesti in poda pojasnilo skrbniku pogodbe na strani Republike Slovenije.

Račun za povračilo sorazmernega dela dejanskih upravičenih stroškov iz drugega odstavka tega člena (sorazmernost se obračunava po ključu relativnega lastniškega deleža Republike Slovenije, ki je predmet razpolaganja ali pridobivanja, glede na celoten lastniški delež, ki je v določenem postopku predmet razpolaganja ali pridobivanja) izda SDH praviloma po zaključku postopka pridobivanja ali razpolaganja s posamezno naložbo. SDH računu, ki ga pošlje ministrstvu, pristojnemu za finance, priloži obrazložena dokazila o nastanku stroškov. Med dokazila iz prejšnjega stavka sodijo pogodbe in računi zunanjega izvajalca, na podlagi katerih je izdan račun SDH, na katerih je izjava in podpis odgovorne osebe, da je bila storitev dejansko opravljena. Republika Slovenija poravna račun SDH v 30 dneh po prejemu le-tega.

V primeru, ko se postopek pridobivanja ali razpolaganja ne zaključi s pridobitvijo, odsvojitvijo oziroma s prenosom lastništva naložbe Republike Slovenije na drugo osebo, mora SDH k računu za povračilo vseh dejanskih upravičenih stroškov zunanjih izvajalcev, nastalih v zvezi s postopkom pridobivanja ali razpolaganja, priložiti poročilo o izvedenem postopku z obrazložitvijo izvedenih aktivnosti v postopku in vzrokov za neuspešen zaključek postopka, iz katerega mora biti razvidno, da so stroški dejansko nastali in da je SDH ravnal s skrbnostjo dobrega gospodarstvenika pri naročanju storitev po prvem odstavku tega člena.

7. člen

Če več prodajalcev sodeluje v skupnem postopku prodaje, katerega predmet je tudi kapitalska naložba Republike Slovenije, se višina oziroma način delitve stroškov postopka skupne prodaje opredeli v sporazumu med prodajalci. Stroški prodaje kapitalske naložbe Republike Slovenije so v takem primeru tisti dejanski upravičeni stroški, ki jih je glede na določila sporazuma med prodajalci in glede na morebitna podpisana pisma o nameri dolžna plačati Republika Slovenija. Republika Slovenija lahko plača največ sorazmerni del stroškov postopka skupne prodaje, ki se izračuna kot razmerje med deležem kapitalske naložbe v lasti Republike Slovenije, ki je predmet postopka skupne prodaje, in seštevkom deležev v lasti vseh prodajalcev, vključno z deležem v lasti Republike Slovenije, ki sodelujejo v postopku skupne prodaje in so na podlagi sporazuma ali pisma o nameri dolžni kriti stroške, lahko pa je sporazum zanjo ugodnejši.

 8. člen

SDH najkasneje do konca avgusta posameznega leta seznani skrbnika te pogodbe na strani Republike Slovenije z obrazloženo oceno načrta predvidenih aktivnosti in z ocenjeno vrednostjo stroškov, povezanih z upravljanjem, pridobivanjem in razpolaganjem s kapitalskimi naložbami Republike Slovenije za naslednji dve leti.

SDH o potrditvi svojega poslovnega načrta seznani skrbnika te pogodbe na strani Republike Slovenije z načrtovano vrednostjo in specifikacijo stroškov, povezanih z upravljanjem, pridobivanjem in razpolaganjem s kapitalskimi naložbami Republike Slovenije za naslednje leto.

SDH o načrtovanih in izvedenih aktivnostih, povezanih z upravljanjem, pridobivanjem in razpolaganjem s kapitalskimi naložbami Republike Slovenije, ki vplivajo na proračun Republike Slovenije, mesečno seznanja skrbnika te pogodbe na strani Republike Slovenije, in sicer do dvajsetega dne tekočega meseca za naslednji mesec o načrtovanih aktivnostih oziroma do dvajsetega dne v mesecu za pretekli mesec o izvedenih aktivnostih.

SDH o spremembah lastniških deležev Republike Slovenije v kapitalskih naložbah mesečno seznanja skrbnika te pogodbe na strani Republike Slovenije, in sicer do dvajsetega dne v mesecu za pretekli mesec, tako da skrbniku te pogodbe na strani Republike Slovenije posreduje vso dokumentacijo, ki je bila podlaga za nastalo spremembo.

 9. člen

Skrbnik pogodbe na strani Republike Slovenije je Pija Sidonija Šilc, v primeru njene odsotnosti pa Romana Oberstar.

Skrbnik pogodbe na strani SDH je Anja Trebovc, v primeru njene odsotnosti pa Mihaela Gradič.

 10. člen

Za reševanje morebitnih sporov med Pogodbenima strankama, ki bi izvirali iz te Pogodbe ali v zvezi z njo, in ki jih Pogodbeni stranki ne bi uspeli rešiti na sporazumen način, je pristojno stvarno pristojno sodišče v Ljubljani.

Pogodba je sestavljena v dveh izvodih, od katerih prejme vsaka Pogodbena stranka po en izvod.

Pogodba začne veljati z dnem, ko jo podpišeta obe Pogodbeni stranki.

V primeru uveljavitve zakona, s katerim bi se pred iztekom veljavnosti Pogodbe poseglo v veljavnost 19. in 27. člena ZSDH-1, Pogodba preneha veljati z dnem uveljavitve takšnega zakona.

Datum: REPUBLIKA SLOVENIJA,

ki jo zastopa Vlada Republike Slovenije, po njenem pooblastilu pa

Klemen Boštjančič, minister za finance

Datum: SLOVENSKI DRŽAVNI HOLDING, d. d.

Žiga Debeljak, predsednik uprave

Janez Tomšič, član uprave

Priloga:

* Pravilnik o pravilih in postopkih za razporejanje stroškov SDH po stroškovnih mestih z dne 28. 9. 2022.